Statistisk Tiårsoversigt 2009

Tiårsoversigten er Danmarks Statistiks mest populære værk, der i år fejrer sit 50-årsjubilæum. Bogen er udformet specielt med henblik på undervisningsbrug og udkommer hvert år med en ny temaartikel.Tema: Dansk økonomis udslip af drivhusgasser
Temaartiklen i Statistisk Tiårsoversigt 2009 beskriver omfanget af Danmarks samlede udslip af drivhusgasser, herunder CO2, ud fra Danmarks Statistiks miljøøkonomiske regnskab.

Det fremgår af artiklen, at i CO2-udslippet i mange erhverv er steget mindre end produktionen. Det er sket, enten ved at man udnytter energien bedre, eller ved at man har skiftet til energityper, som giver mindre CO2-udslip. Samtidig har transportbranchen mere end tredoblet sit CO2-udslip siden 1990. Det skyldes især en massiv vækst i international søtransport.

Tallene kan dog anskues på flere måder: Mens det samlede CO2-udslip fra dansk økonomi er steget, så er den del af CO2-udslippet, der er omfattet af Kyoto-aftalen, faldet 2 pct. i 2007 sammenlignet med 1990.
Kyoto-aftalen medregner nemlig ikke udledning fra international transport udført af danske virksomheder, herunder ikke mindst transport med skib mellem udenlandske havne.

Læs mere om temaartiklens konklusioner i Nyt fra Danmarks Statistik.

Tendenser
Tiårsoversigten viser det danske samfunds struktur og udvikling de seneste ti år blandt andet inden for kultur, uddannelse, befolkning og udenrigshandel. Leder man efter tendenser, fremgår det bl.a., at:

Vi er på ti år blevet 200.000 flere, så vi nu er over 5,5 mio. danskere. 
Antallet af asylansøgere, der fik opholdstilladelse i 2008, var en tredjedel af antallet i 1998. 
Der er udgivet markant flere børne- og ungdomsbøger de seneste ti år med en stigning på omkring 40 pct. 
Golffeberen raser, og de aktive køllesvingere er næsten fordoblet på ti år fra 78.000 til 146.000, så sporten nu er nummer to i Danmark kun overgået af fodbold. 
Færre går på efterløn. For ti år siden benyttede 17 pct. sig af tilbuddet inden folkepensionsalderen, mens de seneste tal nu viser 12 pct. 
Vi drikker tre gange så meget skummetmælk og spiser en tredjedel mere oksekød og fjerkræ samt en femtedel mere sukker end for ti år siden. 
Flere bliver taget for at køre for stærkt. Således overtrådte 47 pct. flere hastigheden i 2007 i forhold til ti år tidligere. 
Vindenergien er over tredoblet på ti år, men udgjorde dog kun lidt over 2 pct. af den samlede produktion af primær energi i 2007.

Statistisk Tiårsoversigt 2009 er velegnet til undervisningsbrug, bl.a. i gymnasiet og på de videregående uddannelser. Værket rummer masser af tabeller og figurer. Derudover indeholder bogen detaljerede ordforklaringer, der kan bruges som et samfundsøkonomisk minileksikon.

Se de foregående års temaartikler her.

Andre udgivelser i denne serie

Alle
2024
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002
2001
2000
1999
1998
1997
1996
1995
1994
1993
1992
1991
1990
1989
1988
1987
1986
1985
1984
1983
1982
1981
1980
1979
1978
1977
1976
1975
1974
1973
1972
1971
1970
1968
1967
1966
1965
1964

Hent som pdf

Hele publikationen

Kolofon


                            Statistisk Tiårsoversigt

Borgere

ISBN: 978-87-501-1756-8


                            
                            Udgivet: 12. august 2009 kl. 09:30

Antal sider: 222


                            Kontaktinfo:

Sofia Meyling Honoré

                            Telefon: 29 79 08 37